Kommunalvalget er for mange så småt ved at være ovre. Men ikke på valgstedet i Hirtshals. Torsdag morgen mødte optællere ind til stemmesedler i bunkevis. De personlige stemmer, der var afgivet på valgstedet i Hirtshals, skulle nemlig gennemgås en ekstra gang. Sorteringsfejl ændrer ikke på noget En sorteringsfejl under optællingen onsdag på valgstedet var skyld i, at samtlige personlige stemmer skulle finoptælles. Stemmerne på alle kandidater og listestemmer blev efterfølgende indberettet til KMD. Den nye optælling viste, at ingen af fejlene rykkede ved det endelige resultat i forhold til, hvem der blev valgt ind i byrådet i Hjørring Kommune og kandidaternes interne rækkefølge.

Referat:
En sorteringsfejl var skyld i, at samtlige stemmer afgivet på valgstedet i Hirtshals skulle omtælles torsdag morgen.